**Az általános gazdasági érdekű szolgáltatást nyújtó vállalkozások számára nyújtott csekély összegű (*közszolgáltatási de minimis*) támogatás odaítéléséről szóló támogatási szerződés kötelező tartalmi elemei**

1. Támogatást nyújtó megnevezése
2. Kedvezményezett megnevezése
3. Bruttó támogatástartalom megjelölése
4. További kötelező tartalom:

„A jelen szerződés alapján nyújtott támogatás *az Európai Unió működéséről szóló szerződés 107. és 108. cikkének az általános gazdasági érdekű szolgáltatást nyújtó vállalkozások számára nyújtott csekély összegű támogatásokra való alkalmazásáról szóló 2023. december 13-i (EU) 2023/2832 bizottsági rendelet* (a továbbiakban: közszolgáltatási *de minimis* rendelet) szerinti csekély összegű támogatásnak minősül.

A közszolgáltatási *de minimis* rendelet 2. cikk (2) bekezdése szerinti egy és ugyanazon vállalkozásnak minősülő vállalkozások részére a közszolgáltatási *de minimis* rendelet hatálya alá tartozó, Magyarországon odaítélt közszolgáltatási csekély összegű támogatás bruttó támogatástartalma bármely három év során nem haladhatja meg a 750.000 eurónak megfelelő forintösszeget, figyelembe véve az közszolgáltatási *de minimis* rendelet 3. cikkének (8) és (9) bekezdését is.

A kedvezményezett a […] számú melléklet szerint nyilatkozott a jelen támogatás odaítélését megelőző három év (háromszor háromszázhatvanöt nap) során részére és a vele egy és ugyanazon vállalkozásnak minősülő vállalkozások részére Magyarországon nyújtott csekély összegű támogatások támogatástartalmáról.

A támogatást nyújtó a […] számú melléklet szerint igazolást állít ki a támogatás összegéről bruttó támogatási egyenértékben kifejezve, és annak csekély összegű jellegéről, közvetlenül utalva a közszolgáltatási *de minimis* rendeletre.

A támogatás euró és forint közötti átváltásánál az európai uniós versenyjogi értelemben vett állami támogatásokkal kapcsolatos eljárásról és a regionális támogatási térképről szóló 37/2011. (III. 22.) Korm. rendelet 35. §-a alapján kell eljárni.

A közszolgáltatási *de minimis* rendelet alapján nyújtott támogatás más csekély összegű támogatással a közszolgáltatási *de minimis* rendelet 3. cikkének (2) bekezdésében meghatározott felső határig halmozható.

Az közszolgáltatási csekély összegű támogatás halmozható azonos támogatható költségek vonatkozásában vagy azonos kockázatfinanszírozási célú intézkedés vonatkozásában nyújtott állami támogatással, ha a halmozás következtében az odaítélt támogatások nem lépik túl bármely csoportmentességi rendeletben vagy a Bizottság által elfogadott határozatban az egyes esetek meghatározott körülményeire vonatkozóan rögzített maximális intenzitást vagy összeget.

A kedvezményezett kijelenti, hogy – a közszolgáltatási *de minimis* rendelet 1. cikke (2) bekezdésének kivételével – a támogatást nem használja a közszolgáltatási *de minimis* rendelet 1. cikkének (1) bekezdésében meghatározott célokra.

A kedvezményezett kijelenti, hogy a közszolgáltatási *de minimis* rendelet szerinti csekély összegű támogatást kizárólag azon általános gazdasági érdekű szolgáltatás nyújtásához veszi igénybe, amellyel megbízták.

A feleknek a támogatáshoz kapcsolódó iratokat az odaítélést követő 10 évig meg kell őrizniük, és a támogatást nyújtó ilyen irányú felhívása esetén a támogatott köteles azokat bemutatni. A csekély összegű támogatási jogcímen nyújtott támogatásokról az Európai Bizottság kérésére 20 munkanapon belül információt kell szolgáltatni.

A jelen szerződésben nem szabályozott kérdésekben a közszolgáltatási *de minimis* rendelet, [valamint a tárgyhoz kapcsolódó egyéb jogszabályok vonatkozó] rendelkezései az irányadók.”